Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11104

e) minden egyéb olyan körülmény, amely a forgószárnyas légijármű leszállását késleltetheti vagy a tüzelőanyag és/vagy olajfogyasztást növelheti. Megjegyzés: A 2.3.6 pontban ismertetett tényezők nem korlátozzák a repülési terv repülés közben történő módosításának lehetőségét és a repülés áttervezését egy másik helikopter repülőtérre, feltéve hogy a 2.3.6 pont előírásai teljesíthetők attól a ponttól kezdődően is, ahol a repülés áttervezése megtörtént. 2.3.7 Tüzelőanyag-feltöltés utasokkal a fedélzeten, vagy a forgószárny mozgatása közben Ajánlás — A forgószárnyas légijárművön ne végezzenek tüzelőanyag feltöltést akkor, amikor az utasok beszállnak, kiszállnak vagy a forgószárnyas légijármű fedélzetén tartózkodnak illetve ha a forgószárny mozgásban van, kivéve ha a járató a járató állama részéről megfelelő egyedi engedéllyel rendelkezik, amelyben meghatározzák azokat a feltételeket, amelyek betartásával a tüzelőanyag feltöltés ilyen esetekben is elvégezhető.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes